CELEX: 62021CN0437
Language: fi
Date: 2021-07-16 00:00:00
Title: Asia C-437/21: Ennakkoratkaisupyyntö, jonka Consiglio di Stato (Italia) on esittänyt 16.7.2021 – Liberty Lines SpA v. Ministero delle Infrastrutture e dei Trasporti

27.9.2021   
            
            
               FI
            
            
               Euroopan unionin virallinen lehti
            
            
               C 391/11
            
         
      Ennakkoratkaisupyyntö, jonka Consiglio di Stato (Italia) on esittänyt 16.7.2021 – Liberty Lines SpA v. Ministero delle Infrastrutture e dei Trasporti
      (Asia C-437/21)
      (2021/C 391/17)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Consiglio di Stato
      
         Pääasian asianosaiset
      
      
         Valittaja: Liberty Lines SpA
      
         Vastapuoli: Ministero delle Infrastrutture e dei Trasporti
      
         Ennakkoratkaisukysymykset
      
      Onko [unionin] oikeuden ja erityisesti palvelujen vapaan liikkuvuuden periaatteen sekä julkisten palveluhankintojen mahdollisimman suurta avaamista kilpailulle koskevan periaatteen kanssa ristiriidassa 24.4.2017 annetun asetuksen (decreto legge) nro 50, joka on muutettu laiksi 21.6.2017 annetulla lailla nro 96, 47 §:n 11 bis momentin kaltainen säännös, jossa:
      
                  —
               
               
                  Messinan sataman ja Reggio Calabrian sataman välinen nopea henkilöliikenne meritse rinnastetaan – tai ainakin sallitaan sen rinnastaminen lailla – niemimaan ja Sisilian väliseen meritse tapahtuvaan rautatieliikenteeseen, jota tarkoitetaan liikenne- ja merenkulkuministeriön 31.10.2000 antaman asetuksen (decreto) nro 138 T 2 §:ssä;
               
            
                  —
               
               
                  luodaan Rete ferroviaria italiana S.p.a:n eduksi varaus meritse toteutettavaa rautatieyhteyttä koskevaan palveluun, jossa käytetään Sisilian ja niemimaan välillä myös nopeita aluksia, tai joka vaikuttaa olevan omiaan luomaan tällaisen varauksen?”